**Skal du og din klasse være med i Børnenes Nytårstale? UNICEF Danmark og Bibliotekerne samarbejder om Børnenes Nytårstale og I kan være med!**

Er Børnenes Nytårstale i din årsplan? [Indsæt navn] Bibliotekerne søger klasser på mellemtrinnet som har planer om at arbejde med Børnenes Nytårstale i efteråret. UNICEF Danmark har udviklet et undervisningsmateriale som du kan tage udgangspunkt i. Det sætter fokus på børns rettigheder og demokratisk dannelse og klæder børnene på til at skrive og holde en tale,

Samarbejdet mellem Bibliotekerne og UNICEF Danmark har til formål at skabe lokalt engagement og give børn en talerstol, så deres perspektiver udbredes i lokalsamfundet, og samtidig giver børnene mod og lyst til at indsende deres tale til TV 2 og UNICEF Danmark.

Og din klasse kan være med! Din klasse inviteres til to events på biblioteket i oktober/november måned, hvor biblioteket som det fysiske og offentlige rum danner rammen for at løfte børns stemme i lokalområdet.

**Er du interesseret i at høre mere om forløbet og/eller tilmelde din klasse? Ring eller skriv til:** [Indsæt kontaktoplysninger]

Tilmelding foregår efter først til mølle, så skynd jer at tilmelde jer hurtigst muligt.

**Hvorfor Børnenes Nytårstale?**”*Voksne lader som om, de lytter til børn. Men i virkeligheden tager de os ikke alvorligt*” (Maria Højsgaard-Lauridsen, Børnenes Nytårstale 2024).

Ambitionen med Børnenes Nytårstale er at styrke børns stemmer og give dem mod, tryghed og handlekraft til at udtrykke deres synspunkter og engagere sig i den demokratiske samtale. Med Børnenes Nytårstale kan vi styrke udviklingen af et samfund, hvor børns perspektiver, bekymringer og håb bliver respekteret og lyttet til. Børn har ret til at blive hørt! Og reel børneinddragelse indebærer dels at børn og unge har mod på at sige deres mening. Dels, at voksne lytter til dem og tager dem alvorligt.

**Om Børnenes Nytårstale**UNICEF Danmark har udviklet undervisningsforløb ”Børnenes Nytårstale – ordet er dit” til mellemtrin og udskoling om taleskrivning, formidling og børns ret til at sige deres mening. Børnenes Nytårstale blev vist på tv første gang den 1. januar 2024, og tv- udsendelsen er et samarbejde mellem TV 2 og UNICEF Danmark. Børn og unge kan indsende deres nytårstaler til TV 2 frem mod begyndelsen af december måned. Du kan finde undervisningsmaterialet, samt læse mere om indsendelse og Børnenes Nytårstale her: [www.unicef.dk/nytaarstale](http://www.unicef.dk/nytaarstale)

Med venlig hilsen [indsæt navn] Bibliotekerne